"Таиф аӡәгьы дузидкылаӡом, иара ихатә хәыцра иман, ихы инаркны ишьапаҟынӡа даԥсыуан, аҵара бзиан иман. Ажәеинраалақәа анаԥиҵоз аӡәгьы ибаӡомызт. Аҟаза ду инакәзаалакгьы ихала дыҟазароуп, бжьыкгьы имаҳауазароуп, убыс иҟаз, аҟыбаҩ ҷыда злаз иоуп иара. Ажәеинраалақәа дысзаԥхьон, еиҳарак ахәыҷқәа рзы ииҩуаз. Данаԥхьоз, исгәалашәоит, дыччон, ахәыҷқәа ирызкыз иҩымҭақәа алаф рыҵан. Таиф убысҟак дтатан, ила угәы нхартә еиԥш иҟаиҵаӡомызт. Иара иҩымҭақәа ирыԥхьо Таиф ихаҭа дибар илшон, шаҟа дҵаулаз, шаҟа ихщыцра ҳаракыз", - ҳәа азгәеиҭеит Касланӡиа.
Апоет Таиф Аџьба иԥсы ҭазҭгьы хәажәкыра 11 рзы ихыҵуазаарын 80 шықәса.
Инеиҵыху аицәажәара шәазыӡырҩыр шәылшоит арадио SputnikАԥсны аефир аҿы.